Document ID: 32006R0204

ΚΑΝΟΝΙΣΜΌΣ (ΕΚ) αριθ. 204/2006 ΤΗΣ ΕΠΙΤΡΟΠΉΣ
της 6ης Φεβρουαρίου 2006
περί προσαρμογής του κανονισμού (ΕΟΚ) αριθ. 571/88 του Συμβουλίου και περί τροποποίησης της απόφασης 2000/115/ΕΚ της Επιτροπής ενόψει της διοργάνωσης κοινοτικών ερευνών για τη διάρθρωση των γεωργικών εκμεταλλεύσεων το 2007
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 571/88 του Συμβουλίου, της 29ης Φεβρουαρίου 1988, για τη διοργάνωση κοινοτικών ερευνών σχετικά με τη διάρθρωση των γεωργικών εκμεταλλεύσεων (1), και ιδίως τα άρθρα 5 και 8,
Εκτιμώντας τα ακόλουθα:
(1)
Ο κατάλογος των χαρακτηριστικών που παρατίθεται στο παράρτημα Ι του κανονισμού (ΕΟΚ) αριθ. 571/88 πρέπει να προσαρμοσθεί έτσι ώστε να συνάδει με τις εξελίξεις στο γεωργικό τομέα και την κοινή γεωργική πολιτική.
(2)
Σε ορισμένα κράτη μέλη, τα αποτελέσματα της κοινοτικής έρευνας σχετικά με τη διάρθρωση των γεωργικών εκμεταλλεύσεων η οποία πραγματοποιήθηκε το 2003 έδειξαν ότι ορισμένα χαρακτηριστικά δεν είναι σημαντικά ενώ άλλα έχουν μεγαλύτερη σημασία.
(3)
Ο κανονισμός (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (2) εισάγει τη διατήρηση της γης σε καλή γεωργική και περιβαλλοντική κατάσταση ως γεωργική δραστηριότητα, γεγονός που καθιστά απαραίτητη την αναθεώρηση διάφορων ορισμών.
(4)
Επομένως, τόσο ο κανονισμός (ΕΟΚ) αριθ. 571/88 όσο και η απόφαση σχετικά με τους ορισμούς και τις επεξηγήσεις όσον αφορά τον εν λόγω κανονισμό, και συγκεκριμένα η απόφαση 2000/115/ΕΚ της Επιτροπής (3), πρέπει να τροποποιηθούν ανάλογα.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής γεωργικών στατιστικών που συστάθηκε με την απόφαση 72/279/ΕΟΚ του Συμβουλίου (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα Ι του κανονισμού (ΕΟΚ) αριθ. 571/88 αντικαθίσταται από το κείμενο που παρατίθεται στο παράρτημα Ι του παρόντος κανονισμού.
Άρθρο 2
Το παράρτημα Ι της απόφασης 2000/115/ΕΚ τροποποιείται σύμφωνα με το παράρτημα ΙΙ του παρόντος κανονισμού.
Άρθρο 3
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Φεβρουαρίου 2006.

Labels: 4
19
6